পুরুষ হয়ে লক্ষ্মীর ভাণ্ডারের টাকা! শুভেন্দুর মন্তব্যের পর আটক রাকিবুল

ওয়েব ডেস্ক : লক্ষ্মীর ভাণ্ডার (Laxmi Bhandar) পাওয়ার কথা মহিলাদের। কিন্তু সেই টাকা ঢুকল পুরুষদের অ্যাকাউন্টে। এদিন সাংবাদিক বৈঠক থেকে মুখ্যমন্ত্রী শুভেন্দু অধিকারী (Suvendu Adhikari) অভিযোগ করেছিলেন, ৩০ লক্ষ ভুয়ো অ্যাকাউন্টে এই টাকা ঢুকছিল। এর মধ্যে এই টাকা পাচ্ছিলেন বহু পুরুষও। এদিন বহরমপুরের (Baharampur) রাকিবুলের উদাহরণ দিয়েছিলেন মুখ্যমন্ত্রী। এর পরেই জানা যাচ্ছে, রাকিবুলকে আটক করেছে পুলিশ (Police)।

জানা যাচ্ছে, এই রাকিবুল শেখের একটি হোটেল রয়েছে বহরমপুর এলাকায়। তিনি একজব ব্যবসায়ী। অভিযোগ, তাঁর অ্যাকাউন্টে অনেক বছর ধরেই ঢুকছিল লক্ষ্মীর ভাণ্ডারের টাকা। যেটা পাওযার কথা শুধুমাত্র মহিলাদের। তবে এ নিয়ে রাকিবুল জানিয়েছেন, ওটা কীসের টাকা জানতাম না। অর্থিক অনটনের সময় ওই টাকা তুলে নিয়েছিলাম।

আরও খবর : জেলায় জেলায় হাঁসফাঁস গরম,স্বস্তি দিল কালবৈশাখী!কলকাতাতেও কমলা সতর্কতা

রাকিবুল দাবি করেছেন, কোনওদিন লক্ষ্মীর ভাণ্ডারের (Laxmi Bhandar) জন্য আবেদন করিনি। তিনি কোনও রাজনীতি করেন না বলেও জানিয়েছেন। তবে এই টাকা নেওয়া যে অন্যায়, তা মেনে নিয়েছেন তিনি। অবশ্য তাঁকে আটক করেছে বহরমপুর থানার পুলিশ। এদিকে সূত্রের খবর, রাকিবুল এবং তাঁর স্ত্রী সুলতানা পারভীনের নাম ভোটার তালিকা থেকে বাদ পড়েছে এসআইআরের পর। বর্তমানে ট্রাইব্যুনালে বিষয়টি রয়েছে।

এদিন নবান্ন থেকে মুখ্যমন্ত্রী জানিয়েছেন, যাঁরা ভারতীয় নন, এছাড়া পুরুষদের অ্যাকাউন্টেও এই লক্ষীর ভাণ্ডারের টাকা ঢুকত। তবে এবার তাঁদের নাম বাদ যাবে বলে জানানো হয়েছে। অন্নপূর্ণা ভাণ্ডারের যোজনা (Annapurna Yojana)জন্য এদিন নতুন ফর্ম প্রকাশ করেছেন মুখ্যমন্ত্রী। যাঁরা এই প্রকল্পের জন্য আবেদন করবেন সবাইকে এই ফর্ম পূরণ করতে হবে। শুধু মাত্র বৈধ নাগরিকরাই (মহিলা) অন্নপূর্ণা যোজনার সুবিধা পাবেন।